**În atenţia coordonatorilor ERASMUS+**

**Selecţia studenţilor pentru mobilităţi Erasmus+**

**aferente anului academic 2022 -2023**

**Punctul 1**

Prin prezenta adresă vă aducem la cunoștință pașii necesari în organizarea selecției studenților Erasmus pentru mobilități de studiu în țări UE, precum și lista documentelor și informațiilor pe care avem rugămintea să le transmiteți *Biroul Erasmus+,* în termenele menționate:

• Până la data de **5 APRILIE 2022**:

Completarea formularului privind planificarea activităților de promovare și a concursului de selecție la link-ul alăturat: <https://forms.gle/CewDrxvnFgF7Bsev6>

• Până la data de **18 APRILIE 2022**:

1. Procesul verbal de selecţie al studenţilor şi rezultatele selecţiei valabile pentru anul universitar 2022-2023; vă rugăm să menţionaţi lista cu studenţii selectaţi şi cei în rezervă, în ordinea descrescătoare a punctajului obţinut (**Anexa 4**);

2. Listă detaliată a studenților selectați: nume, prenume, specializare, nivel de studiu, CNP, telefon, adresa de e-mail;

3. Declaraţii de evitare a conflictului de interese pentru membrii comisiei de selecţie (**Anexa 2**);

4. Posterul afişat (minim 15 zile) şi alte forme de diseminare a informaţiei (print-screen-uri unde a fost diseminată selecția);

5. Copie după registrul de înregistrare a dosarelor de candidatură.

În vederea realizării mobilităţilor studenţeşti din cadrul programului ERASMUS+ pentru anul universitar 2022-2023, vă comunicăm următoarele:

* Mobilităţile studenţeşti din cadrul programului ERASMUS+ constituie un indicator de calitate deosebit de important pentru evaluarea universităţii, respectiv a facultăţii sau a departamentului dumneavoastră. Realizarea unui număr cât mai mare de mobilităţi va avea o semnificaţie aparte în evaluarea calităţii procesului de învăţământ.
* Un aspect de principiu care trebuie cunoscut de la început de către toţi candidaţii la mobilităţi este aceea că studenţii nu primesc burse Erasmus, ci granturi. Granturile Erasmus pot fi completate şi din alte surse de finanţare, respectiv fonduri ale facultăţii şi contribuţia proprie a studentului, până la atingerea unui total decent pentru traiul într-o anumită ţară.

Deoarece termenul de “mobilitate” este o convenție care în unele situații diferă de înțelesul de bază, în cele ce urmează sunt definiți termenii utilizați cu privire la realizarea mobilităților:

1. **Mobilitatea propriu-zisă în format fizic (*„physical mobility”*)** este cea pe care un participant o desfășoară prin deplasarea și prezența fizică în țara instituției/organizației gazdă în condițiile prevăzute de programul Erasmus+ pentru a urma activitățile de studiu/practică/predare/formare la instituția/organizația gazdă. Formatul fizic (adică deplasarea și prezența în țara gazdă) rămâne esențial pentru desfășurarea mobilităților Erasmus+ și trebuie cel puțin oferit ca opțiune participanților la mobilități.

**2. Mobilitatea mixtă (*„blended mobility”*)** se realizează prin combinarea unei perioade de „mobilitate” în format virtual și a unei perioade de mobilitate propriu-zisă în format fizic. Posibilitatea de organizare a unei mobilități mixte implică planificarea încă de la început a unei perioade de mobilitate în format virtual corelată obligatoriu cu o perioadă de mobilitate în format fizic. Pentru perioada de mobilitate în format fizic, participantul poate primi grant de subzistență și/sau transport din fonduri Erasmus+ ale UE, iar condiția referitoare la durata minimă prevăzută în Ghidul Programului Erasmus+ (de ex.: pentru mobilitățile de studiu: „*Minimum duration of a study period is 3 months, or 1 academic term or trimester.*”) trebuie să fie îndeplinită.

**Punctul 2**

Fiecare facultate trebuie să ofere într-un mod transparent, recomandabil printr-un panou de afişaj (fizic și virtual), următoarele informaţii:

* Poster afişat (minim 15 zile) şi alte forme de diseminare a informaţiei (site-ul propriu al fiecărei facultăți, grupurile de Facebook ale facultății, implicarea tutorilor, etc);
* Sursele de finanţare pentru mobilităţi: programul ERASMUS+;
* Lista universităţilor europene și locurile disponibile pentru mobilități în fiecare dintre acestea.
* Data şi locul desfăşurării selecţiei;
* Criteriile de eligibilitate şi cele de selecţie - punctajele necesare pentru obţinerea unui grant (ex. să fie înmatriculat la Universitatea Lucian Blaga din Sibiu, să fie integralist, să aibă competenţe lingvistice bune în limba străină, etc.)
* Modul de echivalare a creditelor şi a notelor obţinute la întoarcerea din mobilitate (Conform Ordinul Ministrului Educației, Cercetării, Tineretului şi Sportului nr. 3223 din 8 februarie 2012 pentru aprobarea Metodologiei de recunoaştere a perioadelor de studii efectuate în străinătate);
* Menţionarea faptului că, în conformitate cu regulile programului, pentru studenții care efectuează o mobilitate de studiu, granturile lunare sunt stabilite în funcție de țara de destinație și linia de finanțare:

|  |  |  |  |
| --- | --- | --- | --- |
| **Grupul** | **Ţară de destinaţie** | **Nivelul național fixat al grantului (€/luna) / STUDIU** | **Nivelul național fixat al grantului (€/luna) / PLASAMENT** |
| **Grupul 1 de țări** | **Austria, Belgia, Cipru, Grecia,**  **Germania, Finlanda, Franţa,**  **Irlanda, Italia, Islanda,**  **Liechtenstein, Luxemburg,**  **Norvegia, Malta,,Olanda, Portugalia, Spania, Danemarca, Suedia**  **Țări partenere (Regiunea 14): Elveția, Insulele Feroe, Marea Britanie**  **Țări partenere (Regiunea 5): Andora, Monaco, San Marino, Statul Cetății Vaticanului** | **520 - 600 euro** | **720 - 750 euro** |
| **Grupul 2 de țări** | **Bulgaria, Croatia, Cehia, Estonia, Letonia, Lituania, Macedonia de Nord, Polonia, Slovacia, Slovenia, Ungaria, Turcia, Serbia** | **470 - 540 euro** | **670 - 690 euro** |

**NOTĂ:**

Pentru studenții cu oportunități reduse (*acele persoane care, din motive economice, sociale, culturale, geografice sau din motive de sănătate, din cauza faptului că provin din familii de imigranți sau din motive precum dizabilitățile, dificultăți educaționale sau orice alte motive, inclusiv cele care pot da naștere discriminării în temeiul articolului 21 din Carta drepturilor fundamentale a Uniunii Europene*), în cazul în care au fost selectați pentru o mobilitate de studiu sau plasament Erasmus+, la granturile de mai sus se adaugă 200 - 250 Euro/lună.

După desfăşurarea procedurilor de selecţie, se va afişa lista cu studenţii selectaţi şi cei în rezervă, în ordinea descrescătoare a punctajului obţinut. Totodată, se va preciza termenul până la care se pot depune contestaţii, perioada şi modul de soluţionare.

În cadrul unui ciclu de studiu (licență, master și doctorat), studenții pot beneficia de mai multe mobilități de studiu şi practică, a căror durată cumulată să nu depășească 12 luni per ciclu de studiu. Excepție: În cazul studenţilor de la Facultatea de Medicină, durata cumulată maximă a mobilităţilor este de 24 de luni per ciclu de licență.

**Punctul 3**: **SELECŢIA STUDENŢILOR**

Membrii Comisiei de Selecţie, stabilită conform Hotărârii Senatului nr. 4874 din 16.12.2021, vor semna o declaraţie de evitare a conflictului de interese (**Anexa 2**).

Dosarele de candidatură pentru selecţie trebuie să cuprindă:

* Formular de candidatură (**Anexa 3**)
* Scrisoare de intenție/motivație (redactată în limba străină);
* Curriculum vitae (tehnoredactat în limba străină în care se vor efectua studiile);
* Extras foaie matricolă cu toate rezultatele academice anterioare candidaturii;
* Atestat de limbă străină care să certifice cunoaşterea limbii în care studentul va urma cursurile la universitatea gazdă (certificat internaţional/ examen lingvistic obținut la BAC);
* Documente opționale relevante pentru mobilitatea solicitată:
* Certificate lingvistice (fotocopii);
* Atestate profesionale (fotocopii);
* Diplome, certificate, atestări privind rezultatele cercetării științifice studențești, practicii, participării la proiecte extracurriculare etc. (fotocopii);
* Scrisori de recomandare de la cadre didactice sau coordonatori de stagiu (original).

**Observaţie**: **În cazul în care candidatul nu deţine niciun certificat lingvistic**, Centrul de Limbi Străine al Facultăţii de Litere și Arte va organiza evaluarea lingvistică pentru limbile engleză, franceză și germană pentru candidatura la mobilitățile de studiu Erasmus+ în vederea obținerii certificatului care atestă nivelul de cunoaștere a limbii respective. **Înscrierile pentru testarea lingvistică** se realizează de către studenți până în data de **4 aprilie 2022, prin completarea formularului alăturat:** [**https://forms.gle/dy89yz1uh4yFJfpVA**](https://forms.gle/dy89yz1uh4yFJfpVA)

**Testul va fi organizat în 6 aprilie 2022, la Facultatea de Litere și Arte,** iar detaliile privind programarea (ora și sala) vor fi transmise în data de 5 aprilie 2022.

Dosarele de candidatură trebuie să fie înregistrate într-un registru propriu fiecărei facultăţi/department, în ordinea depunerii acestora de către candidaţi.

Este indicat să se utilizeze o metodă de cuantificare a criteriilor de selecţie, putându-se astfel obţine listele cu studenţii aprobaţi şi cei în rezervă, într-o ierarhie clară şi transparentă, pe baza unui punctaj.

La încheierea procesului de selecţie, se alcătuieşte un proces verbal semnat de toţi membrii comisiei; rezultatele se afişează imediat (vezi paragraful anterior). Acesta se înaintează Biroului Erasmus + împreună cu decizia de întocmire a comisiei de selecţie şi a posterului afişat. După selecţie, statutul de student ERASMUS îi conferă beneficiarului de mobilitate un ansamblu de drepturi şi obligaţii (în conformitate cu Carta Studentului ERASMUS -Anexa 5).

**Punctul 4**

**CALENDARUL PROCESULUI DE SELECȚIE**

**Etapa I: 28 martie - 11 aprilie 2022** - promovare mobilități Erasmus+

\* Data limită înscrieri pentru testarea lingvistică: 04 aprilie 2022

\* Data susținerii testării lingvistice: 06 aprilie 2022

**Etapa II: 12 – 13 aprilie 2022 -** depunerea dosarelor de candidatură la Facultatea de origine

**Etapa III: 14 – 18 aprilie 2021 -** interviuri de selecţie organizat de fiecare facultate

**Etapa IV:** **19 aprilie 2022** - afișarea rezultatelor selecției în termen de 24 de ore de la încheierea interviului

**Etapa I: 20 aprilie 2022** -depunerea contestațiilor

**Etapa VI: 21 aprilie 2022** - afişarea rezultatelor după soluționarea contestaţiilor în termenul legal.

Anexăm la prezenta adresă:

Anexa 1. Situaţia centralizată a acordurilor bilaterale şi locurile disponibile

Anexa 2. Declaraţie de evitare a conflictului de interese pentru membrii comisiei de selecţie

Anexa 3. Formular de candidatură pentru granturi Erasmus+

Anexa 4. Procesul-verbal de consemnare a rezultatelor selecţiei

Anexa 5. Carta studentului Erasmus

Anexa 6. Afișe de selecție

Vă rugăm să respectaţi cerinţele prezentei adrese, datele de depunere a documentelor şi să utilizaţi formularele standardizate din Anexe.

**Prof.univ.dr. Sorin Radu, Prof.univ.dr. Andrei Terian-Dan,**

**Rector Coordonator Instituţional Erasmus+**